På en mark på Slagelsevej ikke langt fra Førslev er arkæolog og museumsinspektør Jonas Christensen og hans kolleger fra Museum Sydøstdanmark netop gået i gang med at gennemgrave strækningen, meter for meter, der hvor det store dansk-polske gasprojekt Baltic Pipe skal ligge.

Det er Energinet, som står for at anlægge den i alt 900 kilometer lange gasforbindelse, der skal kunne transportere op til ti milliarder kubikmeter naturgas årligt fra felterne i Nordsøen til Polen.

- De første arkæologer er gået i gang, og så kommer der senere til at være flere arkæologer på strækningen samtidig, siger assisterende projektleder ved Baltic Pipe Thomas Thinggaard.

På marken er en 20 tons gravemaskine i gang med at skrælle det øverste lag jord af.